text: Jornada de portes obertes al mNACTEC - Petit Terrassa - L'agenda infantil i familiar de Terrassa
  Activitats diverses | Activitats familiars al mNACTEC
  Jornada de portes obertes al mNACTEC
  Com cada primer diumenge de mes, el Museu de la Ciència i de la Tècnica de Catalunya (mNACTEC) fa jornada de portes obertes aquest diumenge, amb entrada gratuïta. Podeu visitar aquesta antiga fàbrica tèxtil: el Vapor Aymerich, Amat i Jover, i veure totes les exposicions del Museu, com 'Enérgeia', sobre les diferents formes d'energia; 'L'enigma de l'ordinador', que explica l'evolució d'aquestes màquines; o les dedicades a l'origen de l'Univers i a la indústria tèxtil. També són especialment recomanables per visitar amb els infants les exposicions 'El cos humà. Com sóc jo?' i 'El transport'. L'exposició sobre el cos humà està pensada perquè els nens puguin interactuar amb els diferents mòduls i aprendre de forma molt dinàmica i com som per dins i com funciona el nostre cos: la respiració, la digestió, els sentits...
  A la mostra sobre el transport es pot veure la col.lecció de vehicles del mNACTEC, que inclou caminos, motos, avions, automòbils i bibicletes i permet veure com han evolucionat al llarg des dels inicis del transport a motor a Espanya al 1857, fins a l'actualitat.
  El museu té altres espais que mereixen una visita, com la terrassa solar, les exposicions temporals, la zona dedicada a l'energia... També podeu consultar tota la programació d'activitats familiars del mNACTEC aquí.